**ПЪРВА КОПКА**

**по проект**

**BG05M2OP001-1.002-0023-С01** **Център за компетентност "Интелигентни мехатронни, eко- и енергоспестяващи системи и технологии"**

С официална церемония „Първа копка“ ще стартира ремонт и преустройство на част от съществуваща сграда на Технически университет-София, филиал Пловдив - Трети учебен корпус по проект Център за компетентност "Интелигентни мехатронни, eко- и енергоспестяващи системи и технологии", съгласно Договор BG05M2OP001-1.002-0023-С01.

Проектът е на обща стойност 23 569 719, 17 лева, от които 20034261,29 лв. европейско и 3535457,88 лв. национално съфинансиране, осигурени по **Оперативна програма „Наука и образование за интелигентен растеж“ 2014-2020 г., съфинансирана от Европейския съюз, чрез Европейския фонд за регионално развитие.**

За нуждите на Центъра за компетентност "Интелигентни мехатронни, eко- и енергоспестяващи системи и технологии" ще се ползват 3 645 кв. м. от сградата, заемаща Трети корпус на Технически университет-София, филиал Пловдив, която е със статут на групов археологически и архитектурно-строителен паметник на културата, паметник на урбанизма и културния пейзаж.

Ремонтно-възстановителните работи по покрива и фасадата на сградата и вътрешните пространства са на обща стойност 2 223 300, 80 лв. След ремонтните дейности ще се обособят 20 лабораторни помещения, зала за обучение, зала за конференции, помещения за научно-информационно звено и офис за партньорските организации, заедно с прилежащите общи части, санитарни възли, стълбища и коридори.

Лабораторните комплекси са предназначени за извършване на научни изследвания и приложни услуги, като разработки на продукти и технологии, изпитания, калибриране и контрол в следните области: „Компютърни технологии и електроника“; „Разпределени системи и интелигентни сензорни мрежи в мехатрониката“; „Роботика и интелигентни системи за автоматизация“; „Интелигентни мехатронни системи в транспортните средства и индустрията“; „Интелигентни мехатронни системи за измерване и контрол“; „Енергоспестяващи системи и технологии за проектиране и производство на високо-технологични продукти“ и „Интелигентни енергоспестяващи системи и технологии“.

Събитието ще се проведе на 26.06.2019 г. в град Пловдив на ул. Цанко Дюстабанов №8.